
Od govana nema pite 


Dok pažnju javnosti zaokupljaju manevri 
i pregrupisavanja u Demokratskoj stranci, 
dok Đilas i Tadić na svetlost dana iznose 
svoj prljavi veš, dok nam Nikolić maže oći 
ruskim kreditima, a Vućić dizanje buke u 
medijima hoće da izjednaći sa otkrivanjem 
istine... za to vreme se svet u kome živimo 
polako raspada. Raspada se taj svet već dugo, 
dugo godina i većina je toliko navikla na tu 
trulež da više i ne oseća smrad lešine. 

Kamatne stope na srpske obveznice 
izražene u dolarima, koje na naplatu do- 
spevaju 2021. godine, skočile su 31. avgusta 
sa 6,45 % na 7,10 %, a dinar je istovremeno 
oslabio za 5,5 odsto prema evru. Srbija se 
ubraja među zemlje koje se zadužuju pod 
najvećim kamatama, međunarodni ekonom- 
ski portal ,,Blumberg“ je svrstao srpski dinar 
na četvrto mesto najgorih svetskih valuta na 
listi od 178 zemalja. 


ISTINAOSLIIČJUII 
ZIIEZARI ..SMEDEREVO" 

Sada su im puna usta železare 
,,Smederevo“, odnosno bivšeg ,,Sartida“, koji 
je 2003. godine prodat za 23 miliona dolara, 
a početkom ove godine otkupljen za 50 mil- 
iona dolara. To je, ako se sećate, ona železara 
za koju nas je početkom ove godine tadašnji 
premijer Cvetković lagao da je otkupljena za 
jedan dolar. Naći će se neko od smutlji- 
vaca koji brane privatizaciju da pokuša 
da nas prevari kako je i ,,Ju es stil“ 2003. 
godine železaru takođe kupio sa veli- 
kim dugovima, a da je uprkos tome vrlo 
uspešno poslovao. Zato je potrebno jas- 
no naglasiti šta je istina. 

,,Ju-Es stil“ je 31. marta 2003. godine 
oslobođen obaveza plaćanja dugova 
koje je ,,Sartid“ imao prema poveriocima, a 
koji su procenjeni na više 500 miliona dol- 
ara. Te dugove je platila država. Dakle, nije 
,,Ju es stil“ platio državi 23 miliona dolara, 
nego je država poklonila železaru uz gubi- 


tak od skoro 500 miliona dolara! Kako se 
u železari pravi čelik? Da li proces počinje 
topljenjem rude gvožđa? U ,,Ju es stilu“ je 
proces počinjao kupovinom „sekundar- 
nih sirovina“ od Vojske Srbije - tenkova, 
topova i drugog naoružanja. ,,Ju-Es stil“ je 
2006. bio najveći izvoznik iz Srbije, izvezao 
je proizvode od čelika za ukupno 664,6 
miliona evra. A, koliko su radnici u železari 
bili nisko plaćeni najbolje pokazuje zahtev 

Hoće li radnicima železare „Sme- 
derevo" pomoći Vučićev senza- 
cionalizam? Naravno da neće. 
Ako hoćemo da nam bude bolje, 
moramo uzeti svoju sudbinu u 
svoje ruke. 

prilikom generalnog štrajka 2003. godine, 
kada su radnici tražili da se bruto satnica 
poveća na 1 dolar, dok je u isto vreme rad- 
nik u ,,Ju es stilu“ u SAD dobijao 16,98 dol- 
ara na sat. 


ZLOČINBEZKAZNE 

Dakle, ,,Ju es stil“ je dobio železaru na 
poklon, ostvarili su ogroman profit tako 
što su pretopili najkvalitetniji jugoslovenski 
čelik, koristeći robovski rad radnika koje su 
takođe kupili od države, a onda su prodali 
železaru nazad državi za 50 miliona dol- 
ara. Pročitajte ponovo prethodnu rečenicu. 
Pročitajte je još jednom. Da li shvatate koliko 
je pljačke, korupcije, prevare, na svim nivo- 
ima, sadržano samo u ovom jednom 
slučaju? Ovaj zločin je toliki da bi samo 
oko ovog slučaja neki revolucinarni 
sud stavio barem sto njuški uza zid. 

Zanimljivo je kako se uvek sete 
Sartida kad ima zatreba za političko 
potkusurivanje, a niko ne pominje 
hiljade radnika Sartida koji čiji su 
životi upropašćeni neizvesnošću, 
ponižavanjima i sramotom. Hoće li im 
pomoći Vučićev senzacionalizam? Naravno 
da neće. Ako hoćemo da nam bude bolje, 
moramo uzeti svoju sudbinu u svoje ruke. 
Niko drugi nam neće pomoći. 



RADNIČKA SABOTAŽA JE VRENJE BOLJEG ŽIVOTA. (EMU PUŽE) 







AKTUELNG 


8 - 12. avgust 2012. 


Meflunarodni anarhistički 
skup u Sent Imijeu 

Teme debata su se kretale od istorijskih, poput analize 
principa glasanja u istorijskim radničkim internacion- 
alama, do diskusija o anarhizmu u različitim delovima 
sveta, ali i o novim socijalnim pokretima i uticaju 
anarhista u njima, kao i o novim borbenim taktikama i 
revolucionarnoj borbi kurdskog naroda. 



Pre 140. godina, 1872. godine u 
gradiću Sent Imije u Švajcarskoj 
održan je prvi kongres Anarhističke 
Internacionale, koja je nastala 
kao odgovor slobodarskih sek- 
cija Međunarodnog udruženja 
radnika na mahinacije kojima su 
Marks i Engels iz redova internac- 
ionale izbacili istaknutog anarhistu 
Mihaila Bakunjina. Iako kratkog 
veka, anarhistička internacionala je 
nadživela marksističku, a predstav- 
ljala je bitan izvor inspiracije za sve 
kasnije pokušaje međunarodnog or- 
ganizovanja slobodarskog radničkog 
pokreta - sve do i danas aktivnog i 
živog Međunarodnog udruženja 
radnika i radnica (AIT - IWA) i In- 
ternacionale anarhističkih federacija 
(IFA - IAF). 

S namerom da se dostojno obeleži 
godišnjica osnivanja Internacion- 
ale, ali i sa željom da se obezbedi 
prostor za razmenu iskustava i ideja 
među raznorodnim učesnicima 
međunarodnog anarhističkog pokre- 
ta, u Sent Imijeu su organizovana 
dva skupa - Kongres Internacionale 
anarhističkih federacija i serija radi- 
onica, debata kao i veliki anarhistički 
sajam knjiga. 

Kongres IAF-a je bio veoma do- 


bro posećen, uključujući i drugarice 
i drugove iz Latinske Amerike, koji 
relativno retko imaju priliku da uživo 
razmenjuju iskustva sa drugovima iz 
Evrope, uz predstavnike sekcija In- 
ternacionale iz čitavog sveta. Ono 
po čemu će Kongres svakako biti 
pamćen je činjenica da je u članstvo 
IAF-a, u statusu punopravne sekcije, 
primljena i slovenačka Federacija za 
anarhističko organizovanje (FAO). 
FAO je relativno mlada organizacija, 
koja predstavlja nastavak tradicije 
revolucionarnih slobodarskih or- 
ganizacija u Sloveniji, a među čijim 
se aktivistima nalaze drugarice i dru- 
govi sa kojima gotovo čitavu deceni- 
ju mi iz Anarhosindikalističke inici- 
jative aktivno sarađujemo u borbi za 
slobodniji i pravedniji Balkan i svet. 

Pored Kongresa IAF-a, čitav grad 
su „okupirali” anarhisti, koji su na 
nekoliko lokacija u gradu organ- 
izovali debate, tribine, filmske pro- 
jekcije, itd. Pa su tako, npr. anarhisti 
iz balkanskih država (Turska, Grčka, 
Srbija, Makedonija, Bosna, Hrvatska, 
Slovenija itd) održali predavanje na 
kome su prezentovali rad svojih or- 
ganizacija i kolektiva, dok su drugovi 
iz Hrvatske održali i veoma posećenu 
tribinu o borbi protiv nacionalizma. 


Teme debata su se kretale od istori- 
jskih, poput analize principa glasan- 
ja u istorijskim radničkim internac- 
ionalama, do diskusija o anarhizmu 
u različitim delovima sveta, ali i o 
novim socijalnim pokretima i utica- 
ju anarhista u njima, kao i o novim 
borbenim taktikama i revolucionar- 
noj borbi kurdskog naroda. 

Organizatori skupa su se pobrinuli 
da svi posetioci, za čiji se broj tvrdi 
da je u jednom trenutku dosegao čak 
4.000, budu smešteni i adekvatno 
zbrinuti tokom celokupnog događaja. 
Organizovan je simultani prevod 
na nekoliko jezika koji je, uprkos 
tehničkim poteškoćama, omogućio 
najširem broju učesnika da prati 
izlaganja predavača i učestvuje u de- 
batama. Takođe, na nekoliko mesta 
u gradu su organizovani punktovi 
na kojima je bilo moguće doći do 
veoma jeftine vegetarijanske hrane. 
Odziv javnosti u gradu je bio veoma 
dobar, i veliki broj medija je izvestio 
sa skupa, time doprinoseći razbija- 
nju slike o anarhistima kao destruk- 
tivnim huliganima. 

Skup je omogućio stvaranje barem 
delimičnog preseka situacije u ko- 
joj se slobodarski pokret trenutno 
nalazi, ali je istovremeno i podvukao 
oštre suprotstavljenosti koje postoje 
među različitim grupacijama koje bi 
želele sebe da vide kao predstavnike 
slobodarske levice. Brojnost i duh 
drugarica i drugova koji su se po- 
javili na skupu nas uverava da je bit- 
ka koju bijemo za slobodu sve jača 
i da nas u njoj iz dana u dan u ima 
sve više. 

R.T. 

Dali ste 
znali o 

da je od posledica MMF-ovih 
"mera štednje" u svetu 
umrlo preko 250 miliona 
Ijudi od 1990. godine do 
danas? 

V_ ) 


Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 












ex-Idolmladih 


intervju 


NEMANJA BORISAVLJEVIĆ, 

član koordinacionog odbora grupe „Spasimo Aerodrom" 

Kragujevac: Nastavljaju se 
protesti u naselju Aerodrom 



Protesti su počeli pre nekoliko mese- 
ci, kada je vlast pokušala da zelene 
površine u kragujevačkom naselju Aer- 
odrom proda investitorima koji bi na 
mestu parka izgradili zgrade i parking. 
Građani su samostalno formirali grupu 
„Spasimo Aerodrom a која je pokrenula 
proteste zahvaljujući kojima su aero- 
dromci uspeli da spreče gradnju na zele- 
nim površinama. O trenutnoj situaciji 
i planovima za budućnost razgovarali 
smo sa Nemanjom Borisavljevićem, 
jednim od članova koordinacionog 
odbora grupe „Spasimo Aerodrom a . 

Direktna akcija: Da li je prilikom 
organizacije protesta na bilo koji način 
i u bilo kojoj meri uzela učešće neka 
politička partija? 

Nemanja Borisavljević: Apsolutno 
ne. To je bila potpuno spontana organi- 
zacija. Od početka pa do danas, nijedna 
politička stranka nije ni na koji način 
uticala na naše organizovanje. 

DA: Pored navedenih, da li su pos- 
tojali još neki motivi za organizovanje 
protesta? 

NB: Imamo podrume pune fekalija, 
koji su potencijalni izvor zaraze. Druga 
stvar, imamo užasan problem sa man- 


jkom parking mesta, ljudi nemaju gde 
da parkiraju svoja vozila. Škola „Mirko 
Jovanović“ je prenatrpana, ambulanta 
je apsolutno najzagušenija u gradu itd. 

DA: Da li su na vas vršeni pritici od 
strane vlasti? 

NB: Ja lično nisam imao problema, ali 
znam za priče komšija koji na bilo koji 
način zavise od lokalne samouprave da 
dobijaju telefonske pozive iz stranaka 
sa vlasti da se ne priključuju našim pro- 
testima. Zbog toga se neki ljudi plaše i 
pomalo distanciraju od protesta... 

DA: U kojoj ste fazi trenutno, šta 
planirate? 

NB: Za ova dva i po meseca smo 
uspeli da mobilišemo veliki broj ljudi, 
napravili smo veliki proboj u medijima, 
ali smo i došli do dokumentacije zašto 
je gradnja na Aerodromu protivprav- 
na i nezakonita. Podneli smo prijavu 
republičkom urbanističkom inspek- 
toru i sada čekamo njegovu reakciju. U 
međuvremenu nastavljamo da se oku- 
pljamo svake nedelje jer bitno je održati 
taj kontinuitet, a naše buduće reakcije 
zavisiće od ponašanja gradske vlasti i 
odluka državnih organa. 


Dubre 
sebično! 

Nakon što smo se preplanulih i osoljenih 
guzica dovukli sa zasluženog višemesečnog 
letovanja, u prašnjavoj redakciji nas je 
dočekalo poštansko sanduče prepuno 
kukavnih pisama obespravljenih čitalaca. 
Izdvojićemo dopisnicu koju je poslao 
Jerko Dišn, rudar kovinskog rudnika lig- 
nita, kome bez obzira na težak invalid- 
itet već decenijama uskraćuju pravo na 
penziju, pa čak i bolovanje. Još u junu 
1986, tokom eksplozije u kopu u kojoj je 
stradalo 419 rudara, ostao je 85% slep, 
95% gluv, a ugrađen mu je i veštački kuk. 
Na zahtev za invalidsku penziju odgoveno 
mu je: „Kopajte tu i ćutite! Vaši zahtevi 
su nemogući i opasni! Da vam sad pop- 
ustimo, inflacija bi otišla na 5000%, ras- 
pala bi se SFRJ, izumrli bi Čiroki Indijanci, 
kitovi i pande, a Zemlja bi prestala da se 
okreće oko Sunca” U međuvremenu je 
regrutovan, da bi 1992. ostao bez noge, 
nakon čega ga s ratišta vraćaju na posao. 
Deceniju kasnije, umesto penzije i ordena, 
zaradio je opekotine petog stepena kada je 
nakon desetodnevnog gladovanja u buni- 
lu zagnjurio glavu u kazan tek otvorene 
narodne kuhinje. Tako ugljenisan zapucao 
je u Beograd da se žali najvišim instanca- 
ma. Zatekao se baš u vreme gej parade, pa 
kako nije pripadao ni jednoj od zaraćenih 
strana, najpre su ga linčovale lezbejke, pa 
ga žandarmi ugazili, da bi ga i navijači si- 
lovali zarazivši ga kapavcem i luesom. Ali 
nadležni i dalje nisu imali razumevanja: 
„Ćutite tu i rmbajte! Vaši zahtevi su kra- 
jnje bezobrazni i opasni! Da vam sad pop- 
ustimo, inflacija bi otišla na 6000%, počeo 
bi Treći svetski rat, mačke bi prestale da 
jure miševe, a ubrzo bi i Sunce zgasnulo.” 
Jutros nam je stiglo još jedno pismo u 
kome isti čitalac javlja kako mu odbijaju 
penziju bez obzira što je u međuvremenu 
mučenik preminuo od ptičje influence, 
svinjskog gripa i zapadnonilske groznice 
subotnje večeri. U odbijenici stoji: „Ćutite 
tu i smrdite! Vaši zahtevi su bizarni i 
opasni! Da vam sad popustimo, inflacija 
bi otišla na 8000%, počeo bi nuklearni rat, 
izumrlo bi čovečanstvo i veći deo živog 
sveta, a svemir bi progutala ogromna ruta- 
va kosmička pička.” Dragi čitaoci, molimo 
vas da nas više ne smarate i ne zatrpavate 
ovakvom poštom. Hvala i odjebite! 


f з \ 

Direktnu akciju možete nabaviti na 
sledećim mestima: 

Kulturni centri REX i CZKD 
Knjižare PLATO i BEOPOLIS 
Kafić BRAT FIDEL 
Kafić BRAT ČE 

Vesti iz meflunarodnog radničkog pokreta: 



oo ЛооШош! 



Pripadnici policije ubili su trideset šest 
rudara 16. avgusta prilikom masovnog štrajka 
u rudniku platine u Marikani u Južnoj Africi. 
Predstavnici sindikata pokušali su prethodno 
da ubede rudare da obustave štrajk i vrate se 
na posao, ali su oni to odbili. Stotinak radnika 



rudnika u vlasništvu kompanije „Lonmin 
PLC” započeli su štrajk nedelju dana pre ovog 
krvavog događaja prekinuvši posao zbog 
neisplaćenih plata. Zamenik direktora vlas- 
nika rudnika cinično je izjavio da su događaji 
u rudniku samo bili deo „policijske operacije”. 
Nekoliko dana kasnije država je za ovaj ma- 
sakr optužila 270 rudara koji su učestvovali 
u štrajku, a nakon žestokog pritiska sindi- 
kata i javnosti optužnica je pre nekoliko dana 
povučena. Trebalo je da radnici budu proce- 
suirani na osnovu doktrine korišćene tokom 
vladavine režima bele manjine protiv aktiv- 
ista koji su se borili protiv aparthejda u Južnoj 
Afici, optužujući za ubistva sve uhapšene 
radnike koji su bili u masi. U 270 optuženih 
radnika ubrojano je i šestoro rudara koji su 
tad bili u bolnici, ranjeni od strane policijskih 
krvoloka. 

,,Mi smo eksploatisani, ni vlada ni sindikati 
nisu došli da nam pomognu... Zahvaljujući 
našem radu preduzeća zarađuju novac, a 
nama skoro ništa ne plaćaju. Ne možemo da 


priuštimo dostojanstven život. Živimo kao 
životinje zbog mizernih plata”, rekao je jedan 
od rudara. 

PROTESTIPROTIV 
NEZAPOSLENOSTIU ŠPANIJI 

Španski sindikat CNT pokreće proteste 
protiv nezaposlenosti najavljujući čitav niz 
aktivnosti, od zauzimanja biroa za nezapos- 
lene do osnivanja skupština nezaposlenih. 
Već krajem prošlog meseca sprovedene su ak- 
cije u brojnim gradovima Španije, Madridu, 
Valjadolidu, Toledu, Kamposteli, Saragosi, 
Barseloni, Valensiji i u nizu manjih mesta i 
gradova. Akcije su sprovedene tako što or- 
ganizovani skupovi ispred prostorija službi 
za zapošljavanje, lepljeni plakati i okupirane 
kancelarije javnih službi. U Kordovi i Teruelu 
tom prilikom je promovisano i povezivanje 
nezaposlenih radnika. 

CNT će nastaviti borbu za organizovanje 
nezaposlenih i najavljuje nove akcije za 13. i 
14. septembar, kada će meta biti banke. Cilj 
ovih protesta je, između ostalog, i pripreman- 
je za veliki štrajk koji je zakazan za 26. sep- 
tembar. 

NEZAPOSLENOST U FRANCUSKOJ 
INENIAČKOJ 

Broj nezaposlenih u Francuskoj premašio 
je brojku od tri miliona, po prvi put posle 
1999. godine. Stopa nezaposlenosti u ovoj 
zemlji trenutno iznosi 10 odsto. Istovremeno, 
nemačka federalna agencija za rad objavila je 
kako je broj nezaposlenih u ovoj zemlji u pro- 
teklih mesec dana veći za dodatnih 29.100 i 
sada ukupno iznosi 2,91 miliona. U isto vreme 
velike kompanije, kao što je proizvođač auto- 
mobila Opel, počele su da uvode skraćeno 
radno vreme zbog sve manje potražnje. Bel- 
gijski ekonomista Karsten Brzeski ističe kako 
podaci „jasno pokazuju kako su najbolja 
vremena za nemačko tržište rada gotova”. 
Ekonomista banke ,,Berenberg cc , Kristijan 


Šulc, takođe smatra kako je pad rasta BDP-a 
na 0,3% u drugom kvartalu jedan od glavnih 
faktora koji utiču na nemačko tržište rada. 

0RGANIZ0VANJE PEKARSKIH RADNIKA 
NA MENHETNU 

Radnici, mahom imigranti, koji u pekara- 
ma „Hot and Crusty cc u njujorškom Menhet- 
nu ne mogu više da se mire s bednim platama 
i nasiljem šefova, osnovali su svoje nezavisno 
sindikalno udruženje, na šta su vlasnici ovog 
lanca pekara odmah uzvratili otpuštanjem 
svih radnika i zatvaranjem prodajnih mesta. 
Gazde ove pekarske firme ovim sprovode 
strategiju privremenog zatvaranja prodavnica 
kako bi nakon kraćeg vremena ponovo otvor- 
ili pekare zaposlivši nove radnike koji nisu 
članovi sindikata. Nakon jednog takvog zat- 
varanja pekare, petnaestak radnika je okupi- 
ralo svoje dotadašnje radno mesto. Policija se 
odmah stvorila na licu mesta, hapsila i izbaci- 
la pobunjene pekarske radnike, koji su protest 
nastavili ispred radnje. Jedan od demonstra- 
nata je rekao: „Moramo da promenimo način 
na koji se tretiraju imigranti u ovoj zemlji. 
Moramo da pokažemo gazdama da više neće 
moći da se ponašaju prema nama kao prema 
životinjama. Moramo da preduzmemo radi- 
kalne mere. Veoma smo srećni jer smo uspeli 
da se ujedinimo i organizujemo. cc 

MEDUNAR0DNA P0DRŠKA 
RAZNOSAČIMA PICAIZ .DOMINOSA 

Američki sindikat ASF i Međunarodno 
udruženje radnica i radnika (MUR) najavili 
su za 15. septembar protestne akcije širom 
sveta kao deo kampanje podrške radnici- 
ma zaposlenim u pica servisu ,,Dominos cc . 
Vozačima koji isporučuju ,,Dominos cc pice 
nedavno su smanjene plate za 19% samo- 
voljnom odlukom menadžmenta firme. 
,,Dominos cc je u SAD drugi po veličini lanac 
za isporuku pica. Sedište mu je u Čikagu, a 
poseduje ispostave i prodavnice širom sveta. 


Sindikalna konfederacija Anarhosindikalistička inicijativa (ASI) je 

propagandno-borbena anarhistička revolucionarna sindikalna organ- 
izacija, koja se bori za društvo bazirano na individualnoj i kolektivnoj 
slobodi, ravnopravnosti i solidarnosti, lišeno svih oblika represije, hi- 
jerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (AIT-IWA) 

Direktna akcija nastavlja tradiciju časopisa “Hleb i sloboda”, 
čiji je prvi broj štampan 1905. u Beogradu 

Uredništvo: Ratibor Trivunac, Tadej Kurepa 
i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 
11077 Beograd, Srbija 
tel. 063/9382-382 
e-mail: da@inicijativa.org 
web: www. i n i cij ativa. org/ti ki/cls 
Rukopisi ne gore. Tiraž: 1000 




































